સુરતના અંધજન શિક્ષણ મંડળ ટ્રસ્ટના ગિફ્ટ ડીડના રજિસ્ટ્રેશન વખતે સરતચૂકથી સ્ટેમ્પ ડ્યૂટીની રકમ વધારે ગણાઈ હતી, જેને પરત કરવા હાઈકોર્ટે અાદેશ કર્યો છે. સુરતના અંધજન શિક્ષણ મંડળ ટ્રસ્ટે વરિયાવમાં અેક પ્લોટના ગિફ્ટ ડીડનું રજિસ્ટ્રેશન માર્ચ-૨૦૧૪માં કરાવ્યું હતું. રજિસ્ટ્રેશન વખતે તેમણે સ્ટેમ્પ ડ્યૂટી પેટે રૂપિયા ૧૩,૧૭,૨૦૦ ભર્યા હતા. બાદમાં તેમને ખ્યાલ અાવ્યો કે વાસ્તવમાં તેમણે ભરેલી સ્ટેમ્પ ડ્યૂટી તેમના દસ્તાવેજના પ્રમાણમાં વધારે છે. વાસ્તવમાં તેમને સ્ટેમ્પ ડ્યૂટી પેટે રૂપિયા ૧૧,૧૭,૨૦૦ ભરવાના હતા, પરંતુ સરતચૂકથી કે અન્ય કોઈ કારણસર સ્ટેમ્પ ડ્યૂટી ગણવામાં ભૂલ થતાં તેમણે રૂપિયા ૨,૨૮,૦૦૦ની ડ્યૂટી વધુ ભરી હતી.